IZGLĪTĪBAS UN ZINĀTNES MINISTRIJA

VALSTS PĒTĪJUMU PROGRAMMAS “COVID-19 SEKU MAZINĀŠANAI” STRATĒĢISKĀS VADĪBAS PADOMES SĒDE

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020. gada 11. maijā

plkst. 11.00

Videokonferencē

Cisco Webex platformā

saite: https://meetingsemea2.webex.com/meet/lana.dreimane

**Sēdi vada:**

Padomes priekšsēdētāja:

L. LejiņaIzglītības un zinātnes ministrijas valsts sekretāre

**Piedalās:**

Padomes locekļi:

Padomes priekšsēdētaja vietnieks

|  |  |
| --- | --- |
| Dzintars Mozgis | Slimību profilakses un kontroles centra direktora vietnieks sabiedrības veselības un profilakses jautājumos |

Padomes locekļi(alfabēta secībā)**:**

|  |  |
| --- | --- |
| Laura Boltāne | Veselības ministrijas Projektu vadības departamenta Politikas koordinācijas nodaļas vadītāja |
| Elīna Branta | Ekonomikas ministrijas Inovācijas departamenta direktore |
| Alvis Brāzma | Eiropas Bioinformātikas institūta (*European Bioinformatics Institute – EBI)* Funkcionālās genomikas grupas vadītājs |
| Andris Freimanis | Latvijas Jauno zinātnieku apvienības pārstāvis |
| Vitālijs Rakstiņš | Aizsardzības ministrijas Krīzes vadības departamenta direktors (Jāņa Garisona Aizsardzības ministrijas valsts sekretārs vietā |
| Elmārs Grēns | Latvijas Zinātņu akadēmijas pārstāvis |
| Daiga Holma | Valsts kancelejas Stratēģiskās komunikācijas un koordinācijas nodaļas vadītāja |
| Ināra Pētersone | Latvijas Darba devēju konfederācijas pārstāvis |
| Dmitrijs Stepanovs | Izglītības un zinātnes ministrijas valsts sekretāra vietnieks – Augstākās izglītības, zinātnes un inovāciju departamenta direktors |
| Elita Turka | Vides aizsardzības un reģionālas attīstības ministrijas valsts sekretāra vietniece |
| Sanita Vasiļjeva | Labklājības ministrijas Sociālās politikas plānošanas un attīstības departamenta direktora vietniece |

Protokolē:

L. F. Dreimane Izglītības un zinātnes ministrijas Augstākās izglītības, zinātnes un inovāciju departamenta vecākā eksperte zinātnes politikas jomā

**Sēdes darba kārtība**

1. Sēdes atklāšana un darba kārtības saskaņošana (ziņo stratēģiskās padomes priekšsēdētāja, Izglītības un zinātnes ministrijas valsts sekretāre Līga Lejiņa);
2. Par valsts pētījumu programmas “Covid-19” seku mazināšanai” nozīmi veselības jomā (ziņo stratēģiskās padomes priekšsēdētājas vietnieks, Slimību profilakses un kontroles centra direktora vietnieks sabiedrības veselības un profilakses jautājumos Dzintars Mozgis);
3. Par valsts pētījumu programmas “Covid-19 seku mazināšanai” konceptuālo ietvaru un ieviešanu (ziņo Latvijas Zinātnes padomes priekšsēdētājs Jānis Kloviņš);
4. Padomes locekļu diskusija par izstrādāto Ministru kabineta rīkojuma projektu “Par valsts pētījumu programmu “Covid-19 seku mazināšanai””;
5. Turpmākais padomes darba plāns;
6. Dažādi.

**1. Sēdes atklāšana un darba kārtības saskaņošana (ziņo Stratēģiskās vadības padomes priekšsēdētāja, Izglītības un zinātnes ministrijas valsts sekretāre L. Lejiņa)**

Jaunā koronavīrusa izraisītā slimība Covid-19 radījusi jaunus sarežģītus izaicinājumus visā Eiropā. Lai iespējami ātri atgūtos no pandēmijas radītajiem ierobežojumiem un atjaunotu ekonomikas un sabiedrības funkcionēšanu normālā režīmā, Eiropas valstis veic pētījumus par savu specifisko situāciju, un kādi risinājumi varētu iespējami ātri radīt tiešu ietekmi vai palīdzēt mazināt krīzes sekas, tajā skaitā pārvarēt jaunus saslimšanas uzliesmojumus. Pētniecību kā faktoru ātrai un efektīvai izejai no krīzes uzsver arī Eiropas Komisijas krīzes krīzes izejas plāns.

Covid-19 slimības ierobežošanai un seku mazināšanai Latvijā, šī gada 30. aprīlī valdība apstiprināja Izglītības un zinātnes ministrijas ierosinājumu no valsts budžeta programmas “Līdzekļi neparedzētiem gadījumiem” piešķirt finansējumu piecu miljonu euro apmērā valsts pētījumu programmas “Covid-19 seku mazināšanai” īstenošanai 2020. gadā.

Izglītības un zinātnes ministrija sadarbībā ar Veselības ministriju ir izstrādājušas jaunās valsts pētījumu programmas “Covid-19 seku mazināšanai” MK rīkojuma projektu, kas ietver programmas konceptuālo ietvaru, saskaņā ar MK noteikumiem par VPP īstenošanu: virsmērķi, mērķus, uzdevumus (tostarp, horizontālos), kā arī programmas ietvaros sasniedzamos rezultātus.

No Izglītības un zinātnes ministrijas puses mēs esam iecerējuši vēlākais 19. maijā būt Ministru kabinetā ar šī rī Ministru kabineta rīkojuma projektu, lai pēc iespējas varētu organizēt konkursa procesu un tātad faktiskais darbs varētu noritēt. Par to pie šodienas darba kārtības Jums vairāk ieskicēs kolēģi no LZP.

Programmas īstenošanai būs ietekme uz lielāku iekļaušanos Eiropas zinātnes telpā un tā atbilst Latvijas pozīcijai[[1]](#footnote-1). Horvātijas prezidentūras Eiropas Savienības Padomē izstrādātā rīcības plāna īstenošana ir koordinēta starptautiskās pētniecības un attīstības sadarbības iniciatīva.

Padomes sastāvā esam aicinājuši arī latviešu diasporas zinātnieku un Eiropas Bioinformātikas institūta pārstāvi – Aldi Brāzmu. Lūgšu īsumā arī komentēt kā šis darbs notiek un kādā veidā tas būtu virzāms un atbalstām kā viens no rogrammas virzieniem. Jau šobrīd notiek aktīva sadarbība ar EBI, kuras ietvaros ir izveidots datu apmaiņas mehānisms, bet ir nepieciešami reprezentatīvi dati par Latviju, kas ir viens no programmas uzdevumiem. Vienlaikus, ministrija ir izstrādājusi vadlīnijas atvērtās zinātnes pricipu pielietošanai Covid-19 pētniecībai, kuras tiks publicētas ministrijas mājaslapā, kā arī pieejamas programmas projektu pretendentiem un īstenotājiem.

Šī valsts pētījumu programma atšķiras no iepriekšējām ar kurām mēs līdz šim esam darbojušies gan tā iemesla dēļ, ka šie projekti ir īsāki, gan tā iemesla dēļ, ka no tāda administratīvās uzraudzības vieokļa mēs negribētu pārāk sarežģīt visu kopējo procesu. Vienlaikus, kopējā projektu un ideju darbošanās virzība ir jāsalāgo ar pietiekami lielām sabiedrības, gam politikas veidotāju un politiķu gaidām par to, kādas atbildes mēs varam iedot ar zinātnieku palīdzību, līdz ar to padomei ir nozīmīga stratēģiska loma programmas izstrādē un īstenošanā. Padomes sastāva ir iekļauti pārstāvji un eksperti no institūcijām, kuras ir tiešā veidā saistītas ar programmas tematiskajā tvēruma iekļautajām atbildības jomām. Risinājumi Covid-19 izraisīto izaicinājumu mazināšanai ir nepieciešami jau šobrīd. Tāpēc šīs programmas īstenošanas termiņš ir seši mēneši, kas būtiski īsāks, nekā tradicionāli valsts pētījumu programmu un citu valsts finansēto pētniecības projektu konkusos. Programmas ietvaros plānojam piesaistīt spēcīgākās starpdisciplināras pētnieku grupas, kurām ir nepiciešamā kapacitāte un kuras spēs īsā laikā nodrošināt izcilus rezultātus un inovatīvus risinājumus. Tāpēc, programmas ietvaros plānojam ciešu un proaktīvu sadarbību un komunikāciju ar projektu īstenotājiem programmas īstenošanas gaitā, lai kopā varam nodrošināt ne vien visu ieplānoto mērķu un rezultātu sasniegšanu, bet arī to maksimālo ietekmi Covid-19 izraisīto izaicinājumu mazināšai.

Mums priekšā ir intensīvs un vienlaikus ļoti interesants darbs. Tāpēc, augsti novērtējot jūsu eskeprtīzi un priekšlikumus programmas uzlabošanai, jau iepriekš vēlos pateikties par jūsu iesaisti padomes darbā un novēlēt mums visiem produktīvu sadarbību.

**2. Par valsts pētījumu programmas “Covid-19” seku mazināšanai” nozīmi veselības jomā (ziņo stratēģiskās padomes priekšsēdētājas vietnieks, Slimību profilakses un kontroles centra direktora vietnieks sabiedrības veselības un profilakses jautājumos Dzintars Mozgis)**

Īsi ievadvārdi, uzsverot aktualitāti no medicīnas un veselības nozares perspektīvas.

Komentārs: Dzīve pēc pandēmijas noteikti nebūs tāda kā pašlaik un kāda tā būs mēs nevaram droši prognozēt. Vēlos ieteikt rezultatīvos rādītājus, kas būtu sagaidāmi programmas beigās: sniegt pierādījumus balstītas rekomendācijas rīcībpolitikai; izstrādāt vai pielāgot lietotāju mērķu grupu vajadzībām atbilstošus digitālos risinājumus; un citas rekomendācijas.

**(Papildus) Eiropas Bioinformātikas institūta pārstāvis, padomes loceklis – Aldis Brāzma**

Gribu visus apsveikt ar to, ka Latvija ar Covid-19 pandēmijas izraisīto situāciju tiek galā daudz labāk nekā citas valstis. Gribu apsveikt arī ar to, ka Latvija ir kļuvusi par Eiropas Molekulārās bioloģijas laboratorijas – EMBL perspektīvo dalībvalsti, kas nodrošina iespēju sadarboties bioinformātikas jomā.

Joprojām daudz nezināmo jautājumu Covid-19 infekcijas slimības un tās vīrusa molekulāro mehānismu un to mijiedarbības izpētē.

Eiropas Bioinformātikas institūts (EBI) ir saņēmis diezgan nopietnu finansējumu no Eiropas Komisijas, lai veidotu informācijas centru (*hub*), kur uzkrātu informāciju par šiem molekulārajiem aspektiem tiektu apkopota to skaitā vīrusa genoma centru un arī cilvēku genoma centru tieši cilvēkiem, kas ir inficejušies ar šo vīrusu. EBI kā daļa no EMBL, mēs neesam epidemologi, bet gan vairāk interesējamies par šiem molekulārajiem aspektiem.

EBI, esam uzsākuši sadarbību ar Latvijas biomedicīnas pētījumu un studiju centru, kuri ir sākuši jau sekvencēt vīrusa genomus. Paredzam tuvākajā laikā saņemt aptuveni 50 000 vīrusa sekvences no Apvienotās Karalistes un no Dānijas un ceram arī uz turpmāku ciešu sadarbību ar Latvijas biomedicīnas pētījumu un studiju centru, lai labāk saprastu kāda tad tad ir šī vīrusa izplatība, kāda ir viņa evolūcija un kā viņš mijiedarbojas ar cilvēkiem.

**3. Par valsts pētījumu programmas “Covid-19 seku mazināšanai” konceptuālo ietvaru un ieviešanu**

**(ziņo Latvijas Zinātnes padomes priekšsēdētājs Jānis Kloviņš)**

Piekrītu Mozga kunga komentāram par programmas aktualitāti, kā arī par pierādījumos balstītas rīcībpolitikas rekomendāciju nepieciešamību.

Prezentācija (skatīt 3. pielikumu).

LZP iepazīstina ar darāmajiem darbiem programmas uzsākšanai.

LZP rosina programmu strukturēt trīs tematiskajās jomās: veselības; IKT un inženiersistēmas; sociālās un humanitārās zinātnes. Un katrā no šiem virzieniem būtu, atbilstoši ministriju un valdības vienošanās izdalīti līdzekļi, atbilstoši uzdevumu skaitam, apjomam un mērķim.

Par zinātnisko ekspertīzi: ekspertus jau iespējams atlasīt iepriekš, zinot tematiskās jomas un uzdevumus un kas ir būtiski, ka eksperti, kurus piesaistīsim vērtēs vairākus projektus programmā, kas ļaus labāk pārskatīt programmas kopējo mērķu sasniegšanu un izvairīties no piedāvājumu dublēšanos.

**Līga Lejiņa** lūdz D. Stepanovu papildināt par programmas konkursa sagatavošanu.

**Dmitrijs Stepanovs** papildus informē, ka šī programma ir arī daļa no Horvātijas prezidentūras Eiropas Savienības Padomē izstrādātā rīcības plāna plāna. Šajā rīcības plānā “Eiropas pētniecības telpas aktivitātes cīņai pret koronavīrusa izraisīto Covid-19 pandēmiju” (First ERAvsCorona Action Plan[[2]](#footnote-2)) ir noteiktas 10 Eiropas prioritārās pētniecības un inovācijas aktivitātes. Programma sniegs tiešu ieguldījumu 5. aktivitātē – nodrošinot nacionālā finansējuma iesaisti P&A cīņai ar Covid-19 sekām, kā arī 9. aktivitātē, nodrošinot datu apmaiņu ar Eiropas Bioinformātikas institūtu (EBI).

Mēs no ministrijas puses arī gatavojam Atvērtās zinātnes vadlīnijas Covid-19 un SARS-CoV-2 pētījumiem.

Par laika grafiku kā jau minēts, ceram 19.maijā jau izskatīt rīkojuma projektu un arī grozījumu valsts pētījumu programmu īstenošanas kārtībā, kas ir saistīti tieši ar šo Covid programmu. Uzreiz pēc rīkojuma izskatīšanas Ministru kabinetā LZP sagatavos konkursa nolikumu un organizēs konkursu. Arī paredzamais pieteikumu iesniegšanas termiņš būs saīsināts, jo iecere ir piesaistīt augstas gatavības projektus, kuri līdz gada beigām spēs risināt šos uzdevumus. Paredzot, to ka programai atvēlētais laiks ir salīdzinoši ar iepriekšējām īss – paredzam, ka projekti saņemtu priekšfinansējumu 100% apmērā. Un īsi par zinātnisko ekspertīzi, izmantosim arī esošo pieeju līdzīgi kā Apvārsnis 2020, vienīgais kā Kloviņa kungs minēja no LZP puses tiks viekti visi iespējamie priekšdarbi ekspertu atlasei un ekspertīzes organizēšanai no LZP puses.

Papildinot, vēlos uzsvērt, ka rīkojuma projekts nosaka lielos vispārīgos uzdevumos un detalizācijas pakāpe uzdevuma izpildei un paredzētajiem rezultātiem tiks detalizēti atrunāts arī konkursa nolikumā.

**4. Padomes locekļu diskusija par izstrādāto Ministru kabineta rīkojuma projektu “Par valsts pētījumu programmu “Covid-19 seku mazināšanai””**

*MK rīkojums ir nosūtīts visiem padomes locekļiem un būs pieejams videokonferencē uz ekrāna. Ierosinājums diskutēt uzreiz par uzdevumiem un rezultātiem (nosaukums, mērķi jau ir saskaņoti ar VM).*

**Andris Freimanis** jautā vai ir pareizi saprasts, ka kopā konceptuāli plānots finansēt 10 projektus trīs tematiskajās jomās jeb virzienos.

**Dmitrijs Stepanovs** apstiprina – jā, kopā 10 projekti.

**Andris Freimanis** atzīmē, ka izstrādātais dokumenta projekts ir izstrādāts labā kvalitātē un skadri iezīmē programmas potenciālo struktūru, kas atvieglo padomes stratēģisko darbu. A.Freimanis papildina, ka, atsaucoties uz viņa pieredzi darbā ar Apvārsnis 2020 pieredzi, rekomendētu konkrētāk skaidrus rezultatīvos rādītājus. Papildus, rosinot ka ieteikme visaugstāk vērtētais kritērijs šiem projektiem.

**Dmitrijs Stepanovs** sniedz skaidrojumu, ka saskaņā ar valsts pētījumu programmu īstenošanas kārtību, tieši ietekme ir visaugstāk vērtētais kritērijs.

**Sanita Vasiļjeva** – pateicas par kvalitatīvu dokumenta projektu un lūdz to papildināt tieši saistībā ar Labklājības ministrijas kompetenci, piemēram, 6.10. uzdevumā iezīmēt nepieciešamību novērtēt darba un privātās dzīves saskaņošanas iespējas, gan kontekstā ar mājsaimniecības ienākumu sadalījumu, aprūpes pienākumu sadalījumu, ar iespēju savienot darbu un privāto dzīvi kontekstā ar psiholoģisko vidi, gan arī ar to, kas šobrīd izskan gan sabiedrībā, gan sabiedrības medijos, gan ko mums ziņo organizācijas par vardarbības izplatību ģimenē un mājsaimniecībās.

Otrs aspekts, kuru lūdzu skaidrāk iezīmēt ir attiecībā uz otro virzienu pie digitālaiem risinājumiem un iespējām attālinātajam darba laikam – kādi ir priekšnosacījumi un vispār iespēja izmantot šos digitālos risinājumus, kā arī to, kāda ir darba devēja loma attālināto darba formu attīstībā un kas ir tie nosacījumi. Papildus, lūdz papildināt, iekļaujot arī sociālo aizsardzības atbalsta pasākumu klāsta izvērtējumu un arī to kā tas izvērtē sociāli-demogrāfiksās grupas. Izpētot to, ar kādām sekām mēs varam rēķināties, ierobežojot sociālos pakalpojumus ārkārtas situācijas apstākļos. Kā arī, kuri informatīvie atbalsta pasākumi (no vaslts puses) un to izplatīšanas kanāli ir nostrādājuši viss efektīvāk. Papildu jautājums, vai pusgada laikā ir iespējams sagatavot zinātnisko rakst un iesniegt to publicēšanai(?).

**Dmitrijs Stepanovs** sniedz atbildi – kā zinātnisnie rezultāti programmas noslēgumā tiks pieņemti arī pirms-publicēšanas jeb *pre-print* raksti, kas Covid-19 pandēmijas laika ir īpaši aktīvi izmantota publicēšanas metode, vai arī to manuskripti.

**Sanita Vasiļjeva** rosina 6.10.1. punktā, lai nepazaudētu pētāmos aspektus, vismaz virsrakstu līmenī papildināt ka tās ir nodarbinātības izmaiņus ieteikmes izvērtējums un sociālo atbalstu pasākumu efektivitātes novērtējums. Un tad detalizētāk var arī likt konkursa nolikumā.

**Elmārs Grēns** uzsver, ka visu uzdevumu un programmas mērķu sasniegšanas ir būtiski savstarpēja projektu koordinācija un vai ir paredzēta nākotnē projektu vadītāju konsultatīva padome, jo projektus īstenot izolācijā vienam no otra nav iespējams. Kā arī, vai nevarētu iesniegt Ministru kabinetam papildinātu rīkojuma projektu, ka paredzēt programmas turpinājumu 2021. gadā, paredzot programmas aktualitāti, bez papildu finansējuma šajā rīkojumā, bet vismaz tas ļautu saprast kā pieiet šo uzdevumu risināšanai.

**Līga Lejiņa** skaidro, ka rīkojuma projekta 7.9. apakšpunktā mēģinājām paredzēt uzdevumu savstarpēji sadarboties, kā arī smelties tajā zināšanu apritē. Kā es ievaddaļā komentēju, ka šajā stadijā mēs tiešām paredzam ciešā sadarbībā strādāt ar projektu īstenotājiem gan no ministrijas puses, gan no padomes puses un arī nākotnē vērtēsim kā to pastiprināt. Par Jūsu otro jautājumu, MK rīkojuma projekts ir izstrādāts pamatojoties uz Ministru kabineta 2020. gada 5. maija rīkojumu Nr. 239 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, kas nosaka programmai piešķirto finansējumu un tā izlietošanas termiņu. Tāpēc nav iespējams MK rīkojuma projektā pāsniegt valdības piešķirtās pilnvaras un mainīt budžeta apjomu vai termiņus. Par programmas rezultātu izvērtēšanu gada izskaņā un potenciālu programmas turpināšanu var ierakstīt protokollēmumā par programmas apstiprināšanu, bet tas nenodrošina automātisku līdzekļu piešķiršanu programmas turpināšanai.

**Elīna Branta** izsakta priekšlikumu no Ekonomikas ministrijas puses par 6.8.2. un 6.10.3. apakšpunktos minēto IT rīku attīstīšanu un izmantošanu, lūdzot vienā no šiem punktiem iekļaut risinājumus uzņēmumu IT rīku izmantošanai.

**Andris Freimanis** par 7.9. apakšpunktu, saistībā ar savstarpējo projektu sadarbību, rosina precizēt, šeit papildinot formulējumu ar to, kā ir plānots sadarboties ar citiem programmas projektiem, paredzot to jau pieteikumā.

**Sanita Vasiļjeva** atbalsta **Elīna Brantas** priekšlikumu.

Laura Boltāne ierosina 6.5. punktā atstāt tikai sabiedrības veselība pētījumus, jo tur diezgan neloģiski apvienots epidemioloģiskie / imunoloģieskie un psiholoģiskās notūrības jautājumi. Manuprāt, ka kolektīvās imunitātes pētījumi un epidemioloģiskie pētīji loģiskāk iederās 6.1. apakšpunktā.

**Līga Lejiņa** jautā vai padomes locekļiem ir komentāri vai iebildumi par izteiktajiem priekšlikumeim un papildinājumiem.

**Nav.**

**5. Turpmākais padomes darba plāns**

No ministrijas puses pilnveidosim dokumentu, iestrādājot jūsu izteiktos komentārus, un lūgsim padomes locekļiem iesūtīt precizējumus un komentārus līdz 12. maija plkst. 10.00, lai varam virzīt apstiprināšanai Ministru kabinetā. Pateicos par jūsu iesaisti un izteiktajiem priekšlikumiem!

**6. Dažādi.**

**Nolemj:** precizēt rīkojuma projektu un padomes locekļiem iesūtīt precizējumus un komentārus līdz 12. maija plkst. 10.00.

Sēde beidzas: 12.05

Pielikumā:

1. Sēdes darba kārtība;
2. Dalībnieku saraksts;
3. Latvijas Zinātnes Padomes prezentācija “VPP Covid-19 seku mazināšanai”;
4. Labklājības ministrijas 2020. gada 06. maija vēstule Nr. 30-1-04/666 “Par dalību valsts pētījumu programmas "Covid-19 seku mazināšanai" stratēģiskās vadības padomē”;
5. Aizsardzības ministrijas 11.05.2020. vēstule par deleģētā pārstāvja aizvietotāju.
6. Veselības ministrijas iesūtītie papildu komentāri un precizējumi rīkojuma projektā (datnes: IZMrik\_110520\_VPP\_Covid19\_VM komentāri un IZMrik\_120520\_VPP\_Covid19 (VM\_2)).
7. Labklājības ministrijas iesūtītie rakstveida papildu komentāri un precizējumi rīkojuma projektā (datne: IZMrik\_110520\_VPP\_Covid19\_LM);
8. Izglītības un zinātnes ministrijas sadarbībā ar Veselības ministriju izstrādātais rīkojuma projekta redakcija, kura tika nosūtīta padomes locekļiem pirms sēdes (datne: IZMrik\_080520\_VPP\_Covid19);
9. Pēc padomes komentāriem precizētā rīkojuma projekta redakcija (datne: IZMrik\_120520\_VPP\_Covid19\_strat. pad).

Padomes priekšsēdētāja L. Lejiņa

Protokolē L. F. Dreimane

1. Informatīvais ziņojums par Eiropas pētniecības telpas aktivitātēm cīņai pret koronavīrusa izraisīto Covid-19 pandēmiju "Par Eiropas Savienības 2020.gada 7.aprīļa augsta līmeņa videokonferenci "Eiropas pētniecības un inovāciju atbilde uz notiekošo slimību uzliesmojumu, ko izraisījis jaunais koronavīruss" izskatāmajiem jautājumiem", kurš ir ticis izskatīts un pieņemts zināšanai 2020.gada 7.aprīļa Ministru kabineta sēdē. [↑](#footnote-ref-1)
2. https://ec.europa.eu/info/files/first-eravscorona-action-plan-short-term-coordinated-reseach-and-innovation-actions\_en [↑](#footnote-ref-2)